**Præsentation af faget: Projektadministration**

Formålet er, at eleven kan indgå i arbejdsopgaver på tværs af virksomheden både internt og eksternt.

I undervisningen får eleven indsigt i følgende emneområder

* + Personlighedsanalyse (Belbin)
	+ Projekttrekant/projektmodeller
	+ Kommissorium/businesscase for projektet
	+ SWOT/SUMO analyse med tiltag
	+ SMART-mål
	+ Interessentanalyse
	+ Risikoanalyse
	+ Gantt-kort med milepæle
	+ Kommunikationsplan
	+ Procesevaluering

Under hele ugen bliver der arbejdet i projektgrupper og der afleveres en samlet rapport for gruppen.

Under skoleopholdet bliver der også arbejdet med elevens fagprøve. Inden skoleopholdet skal eleven have udarbejdet en foreløbig problemstilling og problemformulering til fagprøven, hvor emnet skal være godkendt af den oplæringsansvarlige, før eleven møder ind på skoleopholdet.

**Hvad kan den elevansvarlige gøre:**

Hvis virksomheden arbejder projektorienteret, ville det være en god ide, at lade eleven deltage i projekter eller observere på et projekt, før eleven kommer ind på skoleopholdet. Der kunne også tages en snak om, hvad der i fremtiden kunne køres som et projekt f.eks. i forbindelse med optimeringer før og efter skoleopholdet.

I forhold til fagprøven skal eleven i samarbejde med virksomheden, finde et emne som der kan laves en fagprøve om. Det vil være en rigtig god ide, at eleven og den elevansvarlige tager en snak om fagprøven og sammen, finder et emne/område som eleven kan skrive om (se mere under fagprøve i moduler).